Міхаіл Аляксандравіч Бакунін

Міхаіл Аляксандравіч Бакунін (1814, сяло Прамухіна, Наватаржоцкі павет, Цвярская губерня, Расійская імперыя —1876, , Швейцарыя), расійскі рэвалюцыянер, тэарэтык анархізму, адзін з ідэолагаў рэвалюцыйнага народніцтва.

У 1830-х гадах член кружка М. Ул. Станкевіча. З 1840 за мяжой, удзельнік Рэвалюцыі 1848—1849 (Парыж, Дрэздэн, Прага). У 1849 арыштаваны ў Хемніцы, асуджаны саксонскім судом да пажыццёвага зняволення, потым выдадзены Аўстрыі, дзе таксама асуджаны да пажыццёвага зняволення. У 1851 выдадзены аўстрыйскімі ўладамі Расіі, пасаджаны ў Петрапаўлаўскую, затым у Шлісельбургскую крэпасць, з 1857 у сібірскай ссылцы. У 1861 збег за мяжу, супрацоўнічаў з А. І. Герцэнам і Н. П. Агаровым. Арганізатар тайнага рэвалюцыйнага таварыства «Інтэрнацыянальнае братэрства» (1864—1865) і «Альянсу сацыялістычнай дэмакратыі» (1868). З 1868 член 1-га Інтэрнацыяналу, выступаў супраць К. Маркса і яго прыхільнікаў, у 1872 выключаны рашэннем Гаагскага кангрэса. Праца Бакуніна «Дзяржаўнасць і анархія» (1873) аказала вялікі ўплыў на развіццё народніцкага руху ў Расіі.

 Спасылкі 

 На хронасе
 Магіла Міхаіла Бакуніна на сайце «Магілы знакамітасцей»
 На сайце Народнай Волі
 Жыццё і творчасць Бакуніна Міхаіла Аляксандравіча 


Катэгорыя:Рэвалюцыянеры Расіі
Катэгорыя:Рэвалюцыянеры Германіі
Катэгорыя:Рэвалюцыянеры Аўстрыі
Катэгорыя:Філосафы Расіі
Катэгорыя:Масоны Расіі
Катэгорыя:Масоны Францыі
Катэгорыя:Эмігранты з Расійскай імперыі
Катэгорыя:Анархісты Расіі
Катэгорыя:Філосафы XIX стагоддзя
Катэгорыя:Нарадзіліся ў Цвярской вобласці